b'\n_START_ARTICLE_\nE-jolla\n_START_SECTION_\nMateriaalit ja tekniset tiedot\n_START_PARAGRAPH_\nE-Jollat valmistetaan nykyisin p\xc3\xa4\xc3\xa4asiassa lasikuidusta, vaikka puusta valmistettujakin tehd\xc3\xa4\xc3\xa4n. Nykyiset E-Jollat ovat noin 3\xc2\xbd metri\xc3\xa4 pitki\xc3\xa4 ja painavat noin 50 kiloa. Purjepinta-ala on useimmiten 7 neli\xc3\xb6metri\xc3\xa4, ja purjeet valmistetaan kudotusta kankaasta, jotta ne kest\xc3\xa4v\xc3\xa4t kovan rasituksen. _NEWLINE_1990-luvulta l\xc3\xa4htien alumiinisten mastojen rinnalla sallittiin hiilikuitumastot.\n_START_SECTION_\nKilpalaji\n_START_PARAGRAPH_\nEurope Class oli yksi olympialaisten purjehduslajeista. E-jollalla kilpailevan purjehtijan ihanteellisena painona pidet\xc3\xa4\xc3\xa4n noin 55-75 kg. Veneell\xc3\xa4 kilpaillaan jopa 25 m/s tuulessa. Lajissa kansainv\xc3\xa4lisell\xc3\xa4 tasolla menestyneist\xc3\xa4 suomalaispurjehtijoista tunnetuin on Sari Multala, joka sijoittui kes\xc3\xa4n 2000 ja 2004 olympialaisissa viidenneksi.'